לוויניה פונטנה

**לוויניה פונטנה** (באיטלקית: **Lavinia Fontana**;  24 באוגוסט 1552,בולוניה – 11 באוגוסט 1614
רומא), הייתה ציירת מנייריסטית איטלקייה.

## קורות חייה
לוויניה נולדה בבולוניה ב-24 באוגוסט 1552, לאנטוניה לבית בונרדי ופרוספרו פונטנה. האב פרוספרו היה צייר והיה המורה הראשון שלה.

ב-1577 נישאה לפאולו זאפי, שהיה צייר גם הוא. לזוג נולדו 11 ילדים, רק 3 מהם שרדו.

ב-1580 ציירה דיוקן של האפיפיור גרגוריוס השלושה עשר, שהיה איש בולוניה ובזכותו קיבלה הזמנות מהכנסייה.
ב-1603 היא ומשפחתה עברו לרומא בהזמנת האפיפיור קלמנס השמיני.

נפטרה ברומא ב-11 באוגוסט 1614, בגיל 62.

## יצירתה
עבודתה המוקדמת הייתה, בהשפעת אביה, בסגנון האסכולה של בולוניה  לרבות קתרינה מבולוניה. אולם הושפעה גם מהסגנונות של קורג'ו ופארמיג'אנינו. בהמשך, בהשפעת הציירים ממשפחת קראצ'י, עברה לצבעים עזים בסגנון כמו ונציאני.

במהלך חייה עבדה פונטנה בתחומי ציור שונים. בתחילת דרכה ציירה בעיקר דיוקנאות, כאשר בנות המעמד העליון בבולוניה העדיפו אותה בהיותה אשה. בהמשך קיבלה גם הזמנות לתמונת מזבח ולתמונות גדולות של סצנות דתיות ומיתולוגיות, אלה האחרונות כללו גם עירום נשי. היא ציירה גם סצנות דתיות מיניאטוריות על מתכת שנרכשו לשימוש כמתנות.

הציור הידוע הראשון שלה "גור של קוף" משנת 1575 אבד. ציור מוקדם ששרד הוא "הפסיון של ישו" מ-1576 הנמצא במוזיאון לאמנות של אל פאסו.

קיים תעוד על כ-100 יצירות שלה, אבל כיום מצויות רק 32 מהן.

## כיבודים
ממוזער|100px| מדליון שהוטבע לקראת יום הולדתה הששים
* חברת האקדמיה של סן לוקא ברומא, האישה הראשונה שהתקבלה לאקדמיה זו.
* לקראת יום הולדתה השישים טבעה האקדמיה מדליון לכבודה.

## תערוכות
* 1976 - יצירות של פונטנה הוצגו לראשונה בתערוכת "נשים באמנות" שהתקיימה במוזיאון לאמנות בלוס אנג'לס 
* 1998 - תערוכה מוקדשת לפונטנה התקיימה במוזיאון הלאומי על נשים באמנות  וושינגטון.

## גלריה

תמונה:Lavinia Fontana - Self-Portrait at the Spinet - WGA07985.jpg| דיוקן עצמי עם צ'מבלו,1577, שמן על בד, 27X24 ס"מ, האקדמיה של סן לוקא, רומא,
תמונה:Lavinia Fontana - Portrait of a Lady with a Dog - Google Art Project.jpg|גברת עם כלב בחיקה, ????, שמן על לוח עץ, 97.1X72.4 ס"מ, גלריית האמנות של אוקלנד (ניו זילנד).
תמונה:L. Fontana Ritratto di nobildonna.jpg|דיוקן של אצילה, סביבות 1580, שמן על בד, 115X90 ס"מ, המוזיאון הלאומי על נשים באמנות וושינגטון.
תמונה:Lavinia Fontana - Assumption of the Virgin.JPG|עלית מרים לשמים, 1583, שמן על בד, 192X115 ס"מ.
תמונה:Lavinia Fontana's 'Newborn Baby in a Crib' (c. 1583).jpg|תינוק בעריסה, 1583, גלריית האמנות הלאומית של בולוניה.
תמונה:Lavinia fontana, famiglia gozzadini, 1583, 01.jpg|תמונת משפחת גוזדיני, 1584, שמן על בד, 253X191 ס"מ, גלריית האמנות הלאומית של בולוניה.
תמונה:Apollo and the Muses by Lavinia Fontana.jpg|אפולו והמוזות, סביבות 1598–1600, שמן על בד, 253X191 ס"מ, גלריית האמנות הלאומית של בולוניה.
תמונה:LFontana.jpg|מינרבה מתלבשת, שמן על בד, 1613, גלריה בורגזה,
תמונה:Bianca degli Utili Maselli and six of her children, by Lavinia Fontana.jpg|אוטילי מסלי וששת ילדיה, לפני 1614, שמן על בד, 99X133.5 ס"מ, אוסף פרטי.
תמונה:Lavinia Fontana, 1552-1614, Bolognese Painter obverse.jpg|מדליון לכבודה של פונטנה, אנטוניו קסונה 1611.


## לקריאה נוספת

* Murphy, Caroline P. **Lavinia Fontana: A Painter and Her Patrons in Sixteenth-century Bologna**, Yale University Press, March 11, 2003. 
* Liana De Girolami Cheney, **Lavinia Fontana’s Mythological Paintings: Art, Beauty, and Wisdom**, Cambridge Scholars Publishing; 1st edition, September 14, 2020. 
* Bohn, Babette, **Women Artists, Their Patrons, and Their Publics in Early Modern Bologna**, Penn State University Press; 1st edition, March 10, 2021. 


## קישורים חיצוניים

* פונטנה במאמר על האמניות של בולוניה (אנגלית).
* גישה ליצירות לוויניה פונטנה באוספים השונים באמצעות אתר artcyclopedia (אנגלית).
* 

## הערות שוליים

קטגוריה:ציירות איטלקיות
קטגוריה:ציירות המאה ה-17
קטגוריה:ציירות המאה ה-16
קטגוריה:ציירים איטלקים במאה ה-16
קטגוריה:ציירים איטלקים במאה ה-17
קטגוריה:ילידי 1552
קטגוריה:נפטרות ב-1614
קטגוריה:נשים ראשונות